OpenLLM-France/wikimedia huggingface dataset:
# Billy the Kid

Henry McCarty, ospetsuagoa Billy the Kid ("Billy Haurra") ezizenaz (New York, New York, 1859ko azaroaren 23a - Fort Summer, Mexiko Berria1881ko uztailaren 14a), Henry Antrim eta William H. Bonney ezizenaz ere ezagutzen, estatubatuar legez kanpoko bidelapur eta tiratzailea zen. Ia bere bizi osoz nagusiki zaldi eta ganadu lapurketan jardun zuen, horregatik sarritan ihesari eman beharrean aurkitu zen. Kondairaren arabera New Yorken jaio omen zen, halere honi buruzko froga zehatzik ez dago.
Bere bizian zehar hainbat izen erabili zituen, hauen artean William H. Bonney, Henry McCarty eta Kid Antrim. Hogeita bat gizonen hilketen arduradun egiten zuten, halere hauetako bederatzien erailketetan esku hartu zuela besterik ezin izan da frogatu, hauetatik bostetan Billyk beste gizonen laguntzaz parte hartutako tiroketetan izan ziren (hortaz, ezin liteke jakin hilketen egilea bera edo bere ingurukoak izan ziren), bi beronen defentsan eta beste bi bere espetxeko ihesaldietan zehar.

## Kanpo estekak

* Billyren argazkia El Mundon
* Datuak: Q44200
* Multimedia: Billy the Kid / Q44200
# Billé

Billé (bretainieraz Bilieg) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q685025
* Multimedia: Billé / Q685025
# Billy Preston

William Everett Preston (1946ko irailaren 2a - 2006ko ekainaren 6a) musikari estatubatuarra izan zen, eta R&B, rock, soul, funk eta gospel musika landu zituen. Preston estudioko teklista puntakoa izan zen 1960ko hamarkadan, eta Little Richard, Sam Cooke, Ray Charles, Everly Brothers, James Cleveland, Rolling Stones eta Beatles taldeak lagundu zituen organoan. Artista bakarlari gisa ospea lortzen jarraitu zuen, besteak beste, "That's the Way God Planned It", "Outa-Space", "Will It Go Round in Circle", "Space Race", "Nothing from Nothing" eta "With You I'm Born Again" abestiekin. Gainera, Prestonek "You Are So Beautiful" idatzi zuen, eta arrakasta #5 bihurtu zen Joe Cockeren ahotsean.
Preston da Beatlesen grabazio batean kreditua jaso zuen taldeko kidea ez zen musikari bakarra; 1969ko "Get Back" singlea taldearen "The Beatles with Billy Preston" gisa sinatu zuten. Beste artista batzuekin grabatzen eta jarduten jarraitu zuen, batez ere George Harrisonekin Beatlesak hautsi eta gero, eta ondoren Eric Clapton eta Rolling Stones taldeekin. 2021eko maiatzaren 12an, Rock and Rollaren Famaren Aretoak iragarri zuen Preston Musika Bikaintasunaren Sariarekin sarituko zuela.

## Erreferentziak

* ↑ «Billy Preston, 59, Soul Musician, Is Dead; Renowned Keyboardist and Collaborator» The New York Times June 7, 2006.
* ↑ «Billy Preston, keyboard player with the Beatles, dies at 59» the Guardian June 7, 2006.

## Kanpo estekak

* Datuak: Q311450
* Multimedia: Billy Preston / Q311450
# Billère

Billère (gaskoieraz Vilhèra edo Bilhère) Pirinio Atlantikoak departamenduko eta Akitania eskualdeko udalerria da, Bearnon dagoena.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 517 | 330 | 367 | 377 | 412 | 480 | 531 | 570 | 550 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 680 | 741 | 893 | 846 | 921 | 939 | 909 | 1 035 | 1 131 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 198 | 1 206 | 1 200 | 1 416 | 1 605 | 1 916 | 1 930 | 2 358 | 3 082 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 7 289 | 13 382 | 14 657 | 13 138 | 12 570 | 13 398 | - | - | - |

## Hiri senidetuak

Billère ondorengo hiriekin senidetuta dago:
* Sabiñánigo (Espainia)
* Petersberg (Hessen) (Alemania)

## Kanpo estekak

* Webgune ofiziala (Frantsesez)
* Datuak: Q195193
* Multimedia: Billère / Q195193
# Billère et Coteaux de Jurançon kantonamendua

Billère et Coteaux de Jurançon kantonamendua Frantziako kantonamendu bat da. Pirinio Atlantikoak departamenduan dago, Akitania Berria eskualdean. Guztira 5 udalerri ditu eta Billère da bere hiriburua.

## Kanpo estekak

* Datuak: Q17174910
# Billy Tipton

Billy Lee Tipton —Dorothy Lucille Tipton izen-deiturez jaioa— (Oklahoma City, Oklahoma, Ameriketako Estatu Batuak, Spokane, Washington, 1914ko abenduaren 29a - 1989eko urtarrilaren 21a) jazzeko musikalari eta orkestra zuzendaria izan zen, ia 50 urtez gizonezkoz bizi izan zena, emakume jaio eta gero. Bere garaian hormona tratamenduez, bestelako trantsizio metodoez eta sexu-aldaketa kirurgiaz gehiegi ez zenez ezagutzen, bi baliabide besterik ez zuen erabili: faxa bat, bere bularrak estutzeko, eta protesi faliko bat, psike maskulinoa eragiteko.

## Diskografia

* Sweet Georgia Brown (1957)
* Billy Tipton Plays Hi-Fi on Piano (1957)

## Erreferentziak

* ↑ Billy Tipton Is Remembered With Love, Even by Those Who Were Deceived
* Datuak: Q863253
* Multimedia: Billy Tipton / Q863253
# Bilo korioniko

Bilo korionikoa korioneko luzakin baskularretako bakoitza da. Haurdunaldian, ikuspegi histerorfologiko batetik, funtsezkoak dira eta sorkuntzaren emaitza dira definizioz. Zilbor-arterien biloei adarrek odol enbrionikoa dakarkiote. Biloen kapilauetan barrena zirkulatu ondoren, odola enbrioira itzultzen da zilbor-zainaren bidez. Horrela, biloak amaren eta fetuaren arteko mugaren parte dira haurdunaldian.

## Erreferentziak

* ↑ Euskalterm: [Ginekologia Hiztegia] [2015]

## Kanpo estekak

* Datuak: Q2272222
* Multimedia: Chorionic villi / Q2272222
# Boer poni

Boer ponia, (afrikaansez: Boerperd), Hegoafrikako bertako zaldi arraza bat da. Bere tamaina zein gainontzeko ezaugarriengatik zaldi mota hau ponien sailkapen taldean sartzen da.
Zaldi arraza hau nekazari boerrek garatutakoa da, Europatik ekarritako aberengatik. Tamaina handiko poniak dira, zaldiak izateko mugan. Bere jatorria Hegoafrikako Lurmutur Probintzian dago. Basuto poniaren senide hurbila da.

## Erreferentziak

* ↑ http://www.theequinest.com/breeds/boerperd/
* ↑ http://bib.ge/horse/open.php?id=257

## Kanpo estekak

* (Ingelesez) Arrazari buruzko artikuloa
* (Ingelesez) Arrazari buruzko artikuloa "The equinest" entziklopedian
* Datuak: Q890298
* Multimedia: Boerperd / Q890298
# Boeing CH-47 Chinook

    Artikulu hau helikopteroari buruzkoa da; beste esanahietarako, ikus «Chinook».
Boeing CH-47 Chinook karga astuna garraiatzeko helikopteroa da, tandemean errotoreak dituen bimotorra dena. Hasiera batean Boeing Vertolek, gaur egun Boeing Integrated Defense Systems dena, 1960ko hamarkadaren hasieran diseinatu eta ekoitzi zuen.
315 km/h-ko gehieneko abiadurarekin, 1970eko hamarkadako helikoptero utilitarioak eta eraso helikoptero garaikideak baino azkarragoa da. Egun produkzioan dagoen garai horretako aireontzi bakanetakoa da, C-130 Hercules eta UH-1 Iroquois aireontziekin batera. Oraindik produkzioan eta zerbitzuan jarraitzen dute lehen lerroan, 1179 ale baino gehiagorekin. Bere erabilera nagusiak tropen garraioa, artilleriaren hedapena eta gudu-zelaiaren berrhornikuntza dira. Karga-arrapala handia du fuselajearen atzealdean, eta hiru kako kanpoko karga altxatzeko.
Chinook hamasei herrialdetara esportatu dute. Nazio batzuek helikoptero handiagoak erabiltzen dituzten arren, errusiar Mil Mi-26a kasu, CH-47a bere operadore nagusiek erabiltzen duten karga-helikopterorik astunena izaten jarraitzen du: Ameriketako Estatu Batuetako Armada eta Britainia Handiko Aire Armada.

## Kanpo estekak

* Datuak: Q209613
* Multimedia: CH-47 Chinook / Q209613
# Boeing International Headquarters

Boeing International Headquarters, Ameriketako Estatu Batuetako Chicago hirian dagoen bulego etxe orratz bat da. Guztira 171 metro eta 36 solairu dauzka eta 1990ean amaitu zuten eraikitzen.
Perkins and Will arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q961568
* Multimedia: Boeing International Headquarters / Q961568
# Boekel

Boekel (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 9.780 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9818
* Multimedia: Boekel, North Brabant / Q9818
# Boer

Boer (nederlanderaz "baserritar" esan nahi du, euskarazko ahoskeraz "Buur") Hego Afrikako afrikaner etniako baserritarrak dira. 1652. urtetik aurrera Herbehereetako Ekialdeko Indietako Konpainiarekin batera etorritako herbeheretar, higanot, frisiar eta flandriarren ondorengoak dira. Afrikaansez hitz egiten dute eta erlijioz, kristau kalbindarrak dira.
XVIII. mendean britainiarren presioarengadik ihes egiteko asmoz, Lurmutur Hiriko Kolonia laga eta Afrikan barneratu ondoren, Orange Estatu Askea eta Transvaal estatuak sortu zituzten.
Azkenik 1880 eta 1901 bitartean jazotako Boer Gerretan, britainiarren aurka defendatzeko gerrillak antolatu zituzten; hasiera batean hainbat gudu irabazi arren azkenik britainiarren armada profesionala nagusitu zitzaien, eta Britainiar Inperioaren barnean sarrarazi zituzten. 1902rako, 26.000 boer hil ziren gaixotasunak jota, edota zigor-itxituretan atxilotuta. Guztira 200.000 lagun baino gehiago sartu zituzten zigor-itxitura haietan.
Gaur egun, nahiz eta batzuetan sinonimotzat hartu, boerrak afrikanerren azpimultzo gisa hartzen dira. Zentzu honetan, Hegoafrikan "afrikaner nekazari" moduan ikusiak dira, nahiz eta gainerako afrikaner taldean partaideak izan.

## Ikus, gainera

* Boerren Gerrak

## Kanpo-estekak

* Datuak: Q188201
* Multimedia: Boers / Q188201
# Boeing C-17 Globemaster III

Boeing C-17 Globemaster III luzera zabaleko zama-hegazkin militarra da. McDonnell Douglas konpainiak 1980 eta 1990eko hamarkadetan garatu zuen Estatu Batuetako Aire Armadarentzat eta, egun, Boeingek ekoizten du. C-17 Globemaster III tropa eta horniduren garraio estrategiko azkarreko hegazkin bezala erabiltzen dute garraio taktikoko misioak, ebakuazio medikoa, tropa aerotransportatuen hedapena eta paraxutisten jaurtiketa egiteko.

## Kanpo estekak

* Datuak: Q211369
* Multimedia: Boeing C-17 Globemaster III / Q211369
# Boeing B-52 Stratofortress

Boeing B-52 Stratofortress erreakzio-hegazkin bonbaketari subsoniko estrategiko bat da, irismen luzekoa, AEBetako Boeing konpainiak diseinatua eta fabrikatua. AEBko aire-armadak erabiltzen du 1955etik. 32.000 kg-ko karga (bonbak) eraman dezake.
Arma atomikoak eramateko diseinatu zen Gerra Hotzaren garaian, baina ez da inoiz erabili gerran bonba atomikoak jaurtitzeko. Bestela, bai: 1956ko maiatzaren 21ean, B-52B hegazkin batek hidrogeno-bonba bat jaurti zuen Bikini atoloiaren gainean.
Bonbaketari astuna da, irismen luzekoa, misio-mota askotan erabil daitekeena. Gezi-formako hegoak ditu, 35º-ko angeluan, eta 8 erreakzio-motor ditu binaka ezarriak lau euskarritan. Lurreratzeko trenak 8 gurpil ditu, eta bi gurpil gehigarri hegoen azpian. Lurreratze-trena 20º-raino bira daiteke hegazkinaren lerro zentralarekiko, segurtasuna handitzeko zeharkako haizearekin egindako lurreratzeetan. 15 km-rainoko altueran egin dezake hegan, eta 14.000 km-ko autonomia du.
Sortu zenetik, aldaera eta hobekuntza ugari izan ditu. Vietnamgo gerran garrantzi handia izan B52 hegazkinak (B52F eta B52D modeloak). 1965tik aurrera milioika bonba-tona jaurti zituzten Vietnamen B52 hegazkinek.

## Kanpo estekak

* Datuak: Q174534
* Multimedia: Boeing B-52 Stratofortress / Q174534
# Biscarrosse

Biscarrosse (okzitanieraz: Biscarròssa) Frantziako hego-mendebaldeko kostaldeko hiria da, Landetako departamenduaren iparraldean eta Akitania Berriako eskualdean. Cazaux eta Sanguinet eta Biscarrosse eta Parentis urmaelen artean dago.
Udalerriak 12.209 biztanle zituen 2007an. XV. mendeko eliza, XVI. mendeko gaztelua eta bainu-etxe ospetsua ditu.

## Etimologia

1000. urtera arte Gaskoinian euskaraz eta gaskoineraz hitz egiten zen eta gaur egun bertako toponimian euskararen arrasto ugari daude. Biscarrosse izena euskarazko bizkar hitzetik dator eta toponimoa euskaraz Bizkarrotze da. Huescako Biscarrués herriak antzeko toponimia du.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 3.048 | 7.159 | 8.058 | 8.065 | 9.054 | 9.290 | - | - | - |

## Administrazioa

Ondorengo taulan Biscarrosseko alkateak ageri dikra, 1983 urtetik aurrera.

## Hiri senidetuak

* Pombal (Portugal)
* Forchheim (Alemania)

## Erreferentziak

* ↑ Lur entziklopedietatik hartua.
* 1 2 Étymologie du nom « Biscarrosse ». Ville de Biscarrosse (Noiz kontsultatua: 2010-7-14).

## Kanpo estekak

* Udalaren webgune ofiziala
* Biscarrosse - turismo webgunea
* Datuak: Q273644
* Multimedia: Biscarrosse / Q273644
# Bisaurri

Bisaurri gaztelaniaz, Bisagorri aragoieraz edo Bissaürri katalanez Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q866052
* Multimedia: Bisaurri / Q866052
# Bisbee (Arizona)

Bisbee Arizonako hiri bat da. Cochise konderrian kokatua dago. 2010ean 5.575 biztanle zituen, 13,4 kilometro koadrotan banatuta.

## Klima

Datu klimatikoak (Bisbee, Arizona) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29 | 29 | 31 | 35 | 38 | 41 | 40 | 38 | 38 | 37 | 32 | 26 | ' |
| Batez besteko tenperatura maximoa (°C) | 14 | 16 | 19 | 23 | 27 | 32 | 32 | 30 | 29 | 25 | 19 | 15 | 23.4 |
| Batez besteko tenperatura minimoa (°C) | 1 | 2 | 5 | 8 | 12 | 17 | 18 | 17 | 15 | 10 | 5 | 2 | 9.3 |
| Erregistraturiko tenperatura minimoa (°C) | -14 | -12 | -6 | -3 | 0 | 3 | 12 | 8 | 5 | -2 | -9 | -11 | ' |
| Euria (mm) | 30 | 30 | 26 | 12 | 6 | 18 | 102 | 118 | 50 | 27 | 21 | 34 | 473.2 |
| Elurra (mm) | 86 | 56 | 36 | 8 | 0 | 0 | 0 | 0 | 0 | 0 | 13 | 53 | 251.5 |
| Euri egunak (≥ 0.01 inch) | 4 | 4 | 4 | 2 | 1 | 3 | 13 | 13 | 6 | 4 | 3 | 4 | 61 |
| Iturria: Western Regional Climate Center ||||||||||||||

## Ikus, gainera

* Cochise konderria

## Erreferentziak

* ↑ BISBEE, ARIZONA

## Kanpo estekak

* Datuak: Q79720
* Multimedia: Bisbee, Arizona / Q79720
# Biscarrosse eta Parentis urmaela

Biscarrosse eta Parentis urmaela (frantsesez: Étang de Biscarrosse et de Parentis) Frantziako lakua da, Akitania eskualdean kokatuta. Inguruan dituen herrien izenak hartu ditu: Biscarrosse eta Parentis hain zuzen ere.
Landeetako laku nagusienetako bat da. 1954an petrolio aurkitu zuten ur azpian, Frantziako erreserba handiena izanik. Parentisko kostaldean ustiatzen dute.

## Kanpo estekak

* Datuak: Q3591670
* Multimedia: Étang de Biscarrosse et de Parentis / Q3591670
# Bisbee (Ipar Dakota)

Bisbee Ipar Dakotako hiri bat da. Towner konderrian kokatua dago. 2010ean 126 biztanle zituen, 0,68 kilometro koadrotan banatuta.

## Ikus, gainera

* Towner konderria

## Kanpo estekak

* Datuak: Q2523954
# Biscarrués

Biscarrués Huescako udalerria da.

## Demografia

Biztanleriaren bilakaera :
| 1900 | 1910 | 1930 | 1940 | 1950 | 1960 | 1970 | 1981 | 1986 | 1992 | 1999 | 2004 | 2012 |
| 654 | 620 | 744 | 797 | 689 | 553 | 350 | 289 | 263 | 265 | 232 | 232 | 226 |

## Ikus, gainera

* Huescako udalerrien zerrenda

## Kanpo estekak

* Datuak: Q599094
* Multimedia: Biscarrués / Q599094
# Bisayak

Bisayak (bisayeraz: Kabisay-an, kabiˈsajʔan ahoskatua; tagaloz: Kabisayaan, kabiˈsɐjaʔan ahoskatua) Filipinetako erdialdean dagoen uharte multzoa da. Cebu irla hauetako hiri nagusia da.

## Irla nagusiak

* Panay
* Negros
* Cebu
* Bohol
* Leyte
* Samar

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q211436
* Multimedia: Visayas / Q211436
# Bisayetako itsasoa

Bisayetako itsasoa (ingelesez: Visayan Sea) Filipinetako itsasoaren adar bat da, Bisayen barneko itsaso bat dena. Camotesko itsasoaren iparraldean eta Jintotoloko kanalaren hegoaldean dago.

## Erreferentziak

* ↑ Merriam-Webster's Geographical Dictionary. Merriam-Webster ISBN 0877795460..

## Kanpo estekak

* Datuak: Q474708
* Multimedia: Visayan Sea / Q474708
# Biscainho

Biscainho Portugalgo Coruche concelhoan dagoen freguesia da.

## Ezaugarriak

80,83 km² zabalera du, 1.057 habitantes biztanleekin 2001an. Biztanle dentsitatea baxua du, 13,1 biz/km².

## Kanpo estekak

* (Portugesez): Biscainho freguesiasdeportugal.com webgunean.
* (Portugesez): Gobernu Zibila eta admistrazio informazioa.
* Datuak: Q866053
* Multimedia: Biscainho / Q866053
# Baxkir

Baxkirra (baxkireraz: Башҡорттар, Başqorttar) Uraletan, Europa eta Asiaren arteko mugan, bizi den turkiar herria da. Beren hizkuntza baxkirera da.
2 milioi inguru dira. Gehienak Errusiako Baxkortostango Errepublikan bizi dira, baina Txeliabinsk, Orenburg, Tiumen eta Sverdlovsk oblastetan eta Perm kraian ere daude multzo aipagarriak. Gehienak musulman sunitak dira.

## Erreferentziak

* 1 2 Bashkort Ethnologue: Languages of the World. Ethnologue.com
* ↑ Errusiako 2010eko erroldaren emaitzak, talde etnikoen arabera Gks.ru
* 1 2 3 4 5 6 Errusiako 2010eko erroldaren emaitzak Gks.ru
* ↑ Euskaltzaindia. (PDF) 190. arauaː Munduko herriak eta etniak. .
* ↑ Baxkortostan Berriaren Estilo Liburua. Berria.info

## Kanpo estekak

* Datuak: Q485348
* Multimedia: Bashkir people / Q485348
# Baxkir poni

Baxkir ponia, (errusieraz: Башкирская лошадь), Errusiako bertako zaldi arraza bat da. Baxkir zaldiak beraien tamainaga zein hainat ezaugarriengatik ponien sailkapen taldean kokatzen dira.
Arrazaren hedapen eremuak Volga ibaiaren eta Ural mendien inguruko estepa eta muinoak hartzen ditu. Zehazki Baxkortostan eskualdean du jatorria.
Baxkir ponia antzineko arraza bat da, eta bere jatorria seguraski Asiako estepetako zaldietan dago.
Poni hauek bai zela zalditzat eta baita nekazal lanetarako erabiltzen dituzte. Estepetako zenbait herriek ere beraien haragia eta behorren esnea erabiltzen dute.

## Arrazaren historia

Zaldi hauek Baxkir herriarekin lotuta agertzen dira. Baxkirrak VII. mendean ailegatu ziren Asiako estepetara.
Poni hauek "tabun", (errusieraz; Табун), edo samalda handietan hazten dituzte.

## Ezaugarriak

* Burua: Burua proporzionalki handia daukate, soslai irtena edo ganbilarekin.

## Kanpo estekak

* (Ingelesez) Arrazari buruzko WEB
* (Ingelesez) Arrazari buruzko WEB
* Datuak: Q809802
* Multimedia: Bashkir Horse / Q809802

## Erreferentziak

* ↑ http://www.equiworld.com/ssa/bashkir/index.htm
* ↑ http://www.ansi.okstate.edu/breeds/horses/
# Baxkirera

Baxkirera (baxkireraz: башҡорт теле, başqort tele, baʂ.ˌqʊ̞rt.tɪ̞.ˈlɪ̞ ahoskatua ) baxkirren hizkuntza da. Baxkortostanen hizkuntza ofiziala da eta baxkirren diasporan (Errusian eta Kazakhstanen) ere mintzatzen da. Hiru aldaera ditu: ekialdekoa, hegoaldekoa eta ipar-mendebaldekoa.

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .

## Kanpo estekak

* Datuak: Q13389
* Multimedia: Bashkir language / Q13389
# Baxter (Iowa)

Baxter Iowako hiri bat da. Jasper konderrian kokatua dago. 2010ean 1.101 biztanle zituen, 1,69 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q1933795
* Multimedia: Baxter, Iowa / Q1933795
# Baxauri

    Artikulu hau Arabako herriari buruzkoa da; Bizkaiko udalerria gaitzat duena beste hau da: «Basauri»
Baxauri (izen ofiziala gaztelaniaz Bajauri) Trebiñuko Konderriko herria da. 2007ko urtarrilaren 1eko erroldaren arabera, auzoak 14 biztanle ditu.

## Demografia eta biztanleria

Baxauriko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 22 | 17 | 17 | 16 | 13 | 12 | 14 | 14 |

## Garraioa

Araba Bus sareko eta lineek zerbitzua ematen diote herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 7 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Argote • Albaita • Baxauri • Obekuri • Navarrete • Bernedo • Villafria • Villaverde | Lagran⁠ |
| 9 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Argote • Albaita • Baxauri • Obekuri • Navarrete • Bernedo • Meanuri • Meano • Ekora • Oion • Logroño (Portales)Gasteiz (Bastiturri) • Gasteiz (epaitegiak) • Gasteiz (unibertsitatea) • Armentia Trebiñu • Urizaharra • Leza (ospitalea) • Guardia • Guardia (hotel-gasolindegia) • Logroño (Portales) | Logroño (geltokia) |
Gainera, Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 21 | Bernedo Armentia T. Trebiñu | Pipaon • Lagran • Villaverde • Villafria • Durruma Kanpezu • Kinta • Urturi • Angostina • Navarrete • Obekuri • Baxauri • Albaita | Bernedo Armentia T. Trebiñu |

## Kanpo estekak

* Datuak: Q12254868
* Multimedia: Baxauri / Bajauri / Q12254868
# Baxkirerazko Wikipedia

Baxkirerazko Wikipedia Wikipediaren baxkirerazko edizioa da. 2009ko urriaren hasieran 482 artikulu zituen eta Wikipedien zerrendan 200.a zen.

## Kanpo estekak

* Baxkirerazko Wikipedia
* Datuak: Q58209
* Multimedia: Bashkir Wikipedia / Q58209
# Baxley (Georgia)

Baxley Georgiako estatuko hiri bat da. Gwinnett konderrian kokatua dago. 2010ean 4.400 biztanle zituen, 21,70 kilometro koadrotan banatuta.

## Ikus, gainera

* Gwinnett konderria

## Kanpo estekak

* Datuak: Q2038428
* Multimedia: Baxley, Georgia / Q2038428